text: Svineavlere fra Als årets prisvindere
  11 november 2010 kl. 20.00
  Jens Ole og Katja Bladt, Kongshoved ved Kegnæs på Sydals, modtager
  Landbrugets Arbejdsmiljøpris 2010.
  Jens Ole og Katja Bladt har på Kongshoved skabt en arbejdsplads
  med fokus på gensidig tillid, tryghed og dialog. Mindst hvert halve år er der medarbejdersamtaler, hvor det er et must, at medarbejderne har tænkt over tiltag, der kan forbedre arbejdsgangene. Man arbejder ikke med timesedler eller anden tidsregistrering.
  
  Altid tilgængelige 
  Alle nødvendige værnemidler og -udstyr er altid tilgængelige
  for medarbejderne. Der er investeret i en række tekniske hjælpemidler, der letter det fysiske og rutineprægede arbejde i stalden.
  Parret driver sammen med fire faste medarbejdere en svineejendom med 1.050 søer. Årligt produceres 31.000 svin, der sælges som 30 kilos grise. I et markfællesskab med to andre landmænd drives 430 ha jord.
  